የፓን አፍሪካ ዩኒቨርሲቲ ዓለም አቀፍ ኮንፍረንስ በአድዋ ከተማ ተጀመረ
የመጀመሪያው የፓን አፍሪካ ዩኒቨርሲቲ ዓለም አቀፍ ኮንፍረንስ በአድዋ ከተማ ተጀመረ፡፡ዛሬ የተጀመረው ኮንፈረንስ በከተማዋ ሊገነባ የታሰበውን የአድዋ ፓን አፍሪካ ዩኒቨርሲቲን ምስረታ እውን ለማድረግ ያግዛል ተብሏል።በኮንፈረንሱ ላይ የቀድሞ ጠቅለይ ሚኒስትር ኃይለማርያም ደሳለኝን ጨምሮ ከተለያዩ የአፍሪካ አገራት የመጡ ምሁራን ተሳትፈዋል፡፡ የኮንፍረንሱ አስተባባሪዎች እንዳሉት በመድረኩ ላይ የአድዋ ፓን አፍሪካ ዩኒቨርሲቲን ለማቋቋም እስካሁን ድረስ የተከናወኑ የቅድመ ዝግጅትሥራዎች ይገመገማሉ፡፡እንዲሁም የዩኒቨርሲቲው ዲዛይን ቀርቦ ውይይት የሚደረግበት ከመሆኑ በተጨማሪ በግንባታ ወጪውና በሕዝብ ተሳትፎ ላይ የውይይቱ ተሳታፊዎች በትኩረት ይነጋገሩበታል ተብሎ እንደሚጠበቅ ነው የገለጹት፡፡በኮንፍረንሱ መክፈቻ ላይ ንግግር ያደረጉት የትግራይ ክልል ምክትል ርዕስ መስተዳደር ዶክተር ደብረጽዮን ገብረሚካኤል እንዳሉት የጥቁር ሕዝቦች አለኝታና መመኪያ ለሆነው የአድዋ ጦርነትና ድል ቋሚ መታሰብያ መስቀመጥ ተገቢ ነው፡፡የክልሉ መንግስት የዩኒቨርሲቲው ምስራታ እውን እንዲሆን አስፈላጊውን ድጋፍ ለማድረግ ዝግጁ መሆኑን አረጋግጠዋል፡፡የመጀመሪያው የፓን አፍሪካ ዩኒቨርሲቲ ዓለም አቀፍ ኮንፍረንስ እስከነገ ይቀጥላል ተብሎ ይጠበቃል፡፡(ኢዜአ)    